Birskas
Birskas (rus. Бирск, bašk. Бөрө) – miestas Rusijoje, Baškortostane, Belajos upės dešiniajame krante, prie Birės žiočių, 99 km į šiaurės vakarus nuo Ufos. Rajono centras. Yra upinė prieplauka, netoliese praeina Ufos–Neftekamsko kelias. Maisto (duonos), spirito, lengvoji pramonė. Veikia Baškirijos universiteto filialas. Yra 4 XIX a. statytos cerkvės. Birsko tautinė sudėtis (2010 m.): rusai – 53,6 %, totoriai – 16,8 %, baškirai – 14,6 %, mariai – 13,1 %, kiti – 1,9 %.